Iepirkumu komisija, lai paplašinātu iespējamo Pretendentu loku, ievieš izmaiņas Tehniskās specifikācijas 2.punkta „Prasības Pretendentiem” 2.4.apakšpunktā:

**2.4. Minimālās prasības attiecībā uz Pretendenta tehniskajām un profesionālajām spējām**

2.4.1. Pretendentam jābūt pieredzei līdzvērtīga komercpārvadājumu pakalpojuma nodrošināšanā pēdējo trīs gadu laikā līdz piedāvājuma iesniegšanai.

2.4.2. Par līdzvērtīgu pieredzi tiks uzskatīta cilvēku grupu pārvadāšana pēc konkrēta pasūtījuma (piem., kolektīvu, sportistu, iedzīvotāju pārvadāšana uz/no pasākumiem, sacensībām, festivāliem un tml.) pēdējo trīs gadu laikā līdz piedāvājuma iesniegšanai.

2.4.3. Pakalpojuma nodrošināšanai Pretendents apņemas iesaistīt pakalpojumu sniegšanai nepieciešamo šoferu skaitu, kura kvalifikācija atbilst vismaz šādām prasībām:

2.4.3.1. derīga „D” kategorijas vadītāja apliecība;

2.4.3.2. vismaz piecu gadu pieredze Pretendenta piedāvājumā paredzēto transporta līdzekļu veidu vadīšanā;

2.4.3.3. 2.4.3.2.punktā noteiktajā laikā vadīti Pretendenta piedāvājumā paredzēto transporta līdzekļu veidi.

2.4.4. Pretendenta rīcībā ir Tehniskās specifikācijās noteikto prasību izpildei atbilstoši transporta līdzekļi (autobusi), kuriem atbilstoši normatīvajos aktos noteiktajā kārtībā ir tiesības piedalīties ceļu satiksmē, t.sk. vismaz 1 (viens) rezerves autobuss, lai nepieciešamības gadījumā nodrošinātu bojātā autobusa aizvietošanu. Rezerves autobusam jāatbilst visām tām pašām prasībām, kādas noteiktas Tehniskajā specifikācijā iedzīvotāju pārvadājumu nodrošināšanai. Pretendenta piedāvātie transportlīdzekļi ir sertificēti CSDD komercpārvadājumu veikšanai.

Kā arī iepirkumu komisija papildina Tehniskās specifikācijas 1.pielikuma „Prasības pakalpojuma sniegšanai” 4.punktu ar šādu informāciju:

4. Tabulā „Iespējamais cilvēku skaits pieturvietā” norādīts maksimālais iedzīvotāju skaits, kurš var iekāpt minētajās pieturās. Pretendentam, ņemot vērā, ka norādītie cilvēki nebrauc vienā dienā vienlaikus, jānodrošina autobuss ar minimālu vietu skaitu – 19 vietas.

Pārējās prasības un apjomi paliek bez izmaiņām. Pretendentiem, sagatavojot savu piedāvājumu, jāņem vērā veiktās izmaiņas un papildinājumi.